**ELŐTERJESZTÉS**

**Szombathely Megyei Jogú Város Jogi és Társadalmi Kapcsolatok Bizottsága**

**2017. december 12-i ülésére**

**Beszámoló Szombathely Megyei Jogú Város Önkormányzata 2017. évi**

**testvérvárosi kapcsolatainak működéséről, eredményességéről**

Szombathely Megyei Jogú Város Önkormányzata 2017-ben is aktív együttműködést folytatott testvérvárosaival, illetve egyéb külföldi várossal, szervezettel.

1. **Testvérvárosi események 2017-ben:**

Szombathely Megyei Jogú Városa rendszeresen vendégül látja testvérvárosait két nagyrendezvényén, a **Savaria Történelmi Karnevál**on és a **Szent Márton rendezvénysorozat**on.

* ***Augusztus 24-27. között, a XVIII. Savaria Történelmi Karnevál*ra** nyolc testvér- és baráti városból – Felsőőrről, Kaufbeurenből, Leccóból, Ungvárról, Vajdahunyadról és a Corvin Savaria Társaságtól, Yantaiból, Razgradból, Zilahról, valamint a budapesti Belga és Ír Nagykövetségről, valamint a római Magyar Nagykövetségről érkeztek delegációk.

Ezen kívül augusztus 21. és 27. között 27 román és magyar vajdahunyadi diák 4 kísérővel táborozott az Önkormányzat vonyarcvashegyi üdülőjében. A diákok augusztus 26-án, szombaton városunkba látogattak, akiket Dr. Takátsné dr. Tenki Mária elnök asszonnyal és a vajdahunyadi küldöttséggel külön köszöntöttem.

A kaufbeureni Artistica Anam Cara ismét színvonalas műsorokkal lépett fel a rendezvényen.

A kínai Yantai várossal idén tízéves a testvérvárosi kapcsolatunk. A jubileum alkalmából emléklapot adtam át a város képviselőinek.

* + ***November 10-12. között* az idei Szent *Márton rendezvények*re Kaufbeuren és Vajdahunyad testvérváros küldöttsége kapott meghívást.**

**Testvérvárosaink képviselői részt vettek a péntek esti Vesperáson, a lampionos felvonuláson, és megkoszorúzták Szent Márton szobrát. Jelen voltak a szombati szentmisén, a délután folyamán megtekintették a Püspöki Palotát, valamint meghívást kaptak az esti Szent Márton napi díjátadó gálára és az azt követő fogadásra. Vasárnap délelőtt megtekintették a Szent Márton Látogatóközpontot, illetve városnézésen vettek részt.**

1. **Kapcsolat Vajdahunyaddal:**
   * ***Január 30. és február 5. között*** Vajdahunyad testvérvárosunk polgármesterének meghívására 21 szombathelyi diák és négy kísérő vett részt a Straja-i sítáborban.
   * ***Március 23. és 26. között*** Önkormányzatunk közbenjárására a Herényi Kulturális és Sportegyesület nyolcfős küldöttsége Vajdahunyadon tett látogatást. Az utazás célja az ottani Magyarok Házában működő körök megismerése, a Corvin Savaria Társaság és a Herényi Kulturális és Sportegyesület között megalakuló partnerség volt.
   * ***Augusztus 21. és 27. között*** 27 román és magyar vajdahunyadi diák 4 kísérővel táborozott az Önkormányzat vonyarcvashegyi üdülőjében. A diákok augusztus 26-án, szombaton városunkba látogattak, találkoztak a város vezetésével és a vajdahunyadi küldöttséggel, valamint megtekintették a Karnevál szombati programjait.
   * ***Szeptember 24-27. között*** a vajdahunyadi Corvin Savaria Társaság meghívására Dr. Kecskés László és Sátory Károly képviselő urakkal romániai testvérvárosunkban tartózkodtam, a VIII. Hunyad Megyei Magyar Napok rendezvényen.

Kiutazásunk során ellátogattunk a Matei Corvin Kollégium magyar tagozatára, ahol az óvodás és kisiskolás gyermekek reneszánsz témájú kézműves foglalkozásait tekintettük meg, megismertük Vajdahunyad és a környék nevezetességeit, főként a híres vajdahunyadi várat, valamint ellátogattunk a Corvin Savaria Társaság Magyar házába, ahol az egyesület elnökével ünnepélyes keretek között aláírtuk a SZMJV Önkormányzata által nyújtott 600.000 Ft támogatásról szóló szerződést. Delegációm tagjaival látogatást tettünk Dan Bobouţanu polgármester úrnál, akivel egyeztettük a közeljövőre tervezett, a két város együttműködésére vonatkozó elképzeléseinket. Részt vettünk a Magyar Napok keretében, a várban megrendezésre került reneszánsz kastélyfesztivál programjain, valamint ellátogattunk a Téglás Gábor elméleti líceumba és a Szent Ferenc Alapítványhoz.

1. **Kapcsolat Kaufbeurennel:**
   * ***Március 17. és 19. között*** a kaufbeureni Testvérvárosi Egyesület ügyvezetője, László Kasztner, valamint az egyesület tagja, Johann Sirch úr Szombathelyre látogatott a két város között idén zajló rendezvények egyeztetése érdekében.

Március 17-én, a Városházán fogadtam a vendégeket. A hamburgi „Élő város” alapítvány 2017 január végén „A legélőbb testvérvárosi kapcsolat” címmel pályázati felhívást tett közzé németországi települések és testvérvárosai részére, melyre Kaufbeuren Szombathellyel pályázott.

Vendégeink itt-tartózkodásuk alatt egyeztetést folytattak a Turisztikai és Testvérvárosi Egyesület elnökével, Szendi Zsuzsa asszonnyal, valamint a Szombathelyi Német Önkormányzat elnökével, Friedl Tamás úrral városunk standjának megjelenéséről a Tänzelfest tábori életében, ellátogattak Dr. Veres András püspök úrhoz Győrbe, illetve Schauermann János plébános úrhoz is.

* + ***Április 17. és 23. között*** a Szombathelyi Vívóakadémia Sportegyesület tagjai egy hétig edzőtáborban tartózkodtak testvérvárosunkban, Kaufbeurenben.
  + ***Június 23-25. között*** Kaufbeuren testvérvárosunk meghívására a Szombathelyi Kézilabda Klub női csapata képviselte városunkat a III. Kézilabda Tornán, ahol versenyzőink minden játékukat megnyerték. A versenyre Molnár Miklós alpolgármester úr kísérte el a sportolókat, aki ellátogatott az „Együtt a régióban” gazdasági-turisztikai vásárra is és megbeszélést folytatott a Kereskedelmi és Iparkamara elnökével.
* ***Július 7-9. között* a kaufbeureni Testvérvárosi Egyesület képviseletében László Kasztner úr, ügyvezető és Susi Schiller, az elnökség tagja Szombathelyre látogatott és részt vett Székely János püspök úr beiktatási ceremóniáján.**
* ***Július 14-17. között* Dr. Takátsné dr. Tenki Mária elnök asszony, valamint Ágh Ernő és Balassa Péter képviselő urak részt vettek testvérvárosunk meghívására az idei *Tänzelfest*en. Városunk idén is saját gasztronómiai és turisztikai standdal képviselte magát a rendezvényen, ahol az Ungaresca Táncegyüttes nyújtott nagy sikerű kulturális programot. A Szombathelyi Kötélugró Klub ismét színvonalas műsorral lépett fel az Artistica Anam Cara színpadán. Városunk képviseletében még Dr. Hende Csaba képviselő úr, Friedl Tamás úr, a Német Önkormányzat elnöke, illetve Schauermann János plébános úr és a Szent Márton Plébánia képviselői látogattak el testvérvárosunkba.**
* ***Szeptember 8-9. között*** a kaufbeureni önkéntes tűzoltók küldöttsége Szombathelyre látogatott, és részt vett a Szombathelyi Hivatásos Tűzoltó-parancsnokság alapításának 145 éves évfordulóján rendezett jubileumi ünnepségen, a Weöres Sándor Színházban. A delegációt a Kaufbeureni Tűzoltó Múzeum Egyesület elnöke, Helmut Winkler úr vezette.

Testvérvárosunk önkéntes tűzoltóságának tagjai ellátogattak a Vas Megyei Tűzoltó és Polgári Védelmi Emlékhelyre, ahol megtekintették a tavaly októberben nyílt tárlatot.

* ***Október 7-9. között*** Koczka Tibor és Molnár Miklós alpolgármester urak Kaufbeurenben tartózkodtak, ahol részt vettek a Jégstadion avató ünnepségén. A jabloneci és a szombathelyi küldöttséget a stadion üzemeltetője külön bejárás keretében is körbekalauzolta a létesítményben. A város nevezetességeinek megtekintését követően delegációnk megtekintette a stadion nyitómérkőzését, melyet Kaufbeuren 1. osztályú csapata játszott Freiburg ellen.
* ***Október 21-23. között*** Dr. Székely János megyéspüspök úr és a Szent Márton plébánia több mint 30 fős csoportja Kaufbeurenbe és környékére utazott zarándoklatra. A küldöttséget a Városházán Stefan Bosse főpolgármester úr fogadta.
* ***November 6-9. között*** a szombathelyi vívók részt vettek a kaufbeureni *Fünfknopfturnier* elnevezésű vívóversenyen.
* ***November 8-ra***, a stadionavató ünnepségre László Kasztner úr, a kaufbeureni Testvérvárosi Egyesület ügyvezetője érkezett és vett részt a rendezvényen.

Kaufbeuren testvérvárosunkkal idén fennálló 25 éves jubileumunkra a Szent Márton-napi gálaműsor keretében emlékeztünk meg. Az évforduló alkalmából levetítésre került a Szombathelyi Televízió által, a 2016. évi Tänzelfesten készített kisfilm.

1. **Kapcsolat Kutaisivel:**

* ***Május 1. és 4. között*** Shota Murgulia polgármester úr meghívására Illés Károly alpolgármester úr, Lendvai Ferenc tanácsnok úr és Kántás Zoltán képviselő úr georgiai testvérvárosunkban részt vett a Város Napja rendezvényen.
* ***Május 29-én*** Georgia Imereti tartományából érkezett delegáció a Megyeházára. Majthényi László, Vas Megye Közgyűlésének elnöke Vas megyéről szólt, én pedig Szombathelyről adtam tájékoztatást a georgiai vendégeknek. A Vas Megyei Közgyűlés elnöke és Givi Chichinadze, Imereti Régió kormányzója szándéknyilatkozatot írt alá. A szándéknyilatkozat célja, hogy Imereti Régió és Vas megye között tovább fejlődjenek a kapcsolatok, valamint, hogy a későbbiekben együttműködési nyilatkozat aláírására is sor kerüljön.

1. **Kapcsolat Felsőőrrel:**

Felsőőr polgármestere ellátogatott a Savaria Történelmi Karnevál rendezvényeire, azonban egyéb együttműködésre az idei évben nem került sor.

1. **Kapcsolat Leccóval:**

Lecco város küldöttsége ellátogatott a Savaria Történelmi Karnevál rendezvényeire.

* + ***December 2-5. között* Virginio Brivio polgármester úr meghívására Dr. Takátsné dr. Tenki Mária elnök asszony és Rettegi Attila elnök úr Leccóban járt, a Szent Miklós-napi testvérvárosi rendezvényen. A küldöttség ellátogatott a Kereskedelmi és Vendéglátó Szakgimnázium testvériskolájába is, ahol lehetséges további együttműködésről egyeztettek.**

1. **Kapcsolat Mariborral:**

* ***Március 3-án*** Maribor polgármestere, Dr. Andrej Fištravec úr meghívására Dr. Takátsné dr. Tenki Mária elnök asszony szlovén testvérvárosunkban kulturális program keretében átvette az Önkormányzat ajándékát, a Guiness Rekordok Könyvében is szereplő legidősebb nemes szőlőtőke, az Öreg szőlő oltványát.

1. **Kapcsolat Sisakkal:**

**Horvát testvérvárosunkkal együttműködésre idén nem került sor.**

1. **Kapcsolatok Lappeenrantával:**

**Lappeenranta testvérvárosunkkal együttműködésre idén nem került sor.**

1. **Kapcsolat Nõmmével:**

Nõmme testvérvárosunkkal együttműködésre idén nem került sor.

1. **Kapcsolat Ferrarával:**

**Ferrara testvérvárosunkkal együttműködésre idén nem került sor.**

1. **Kapcsolat Ramat-Gannal:**

* ***Július 7-8. között*** Ramat-Gan testvérvárosunk kórusának októberi fellépésével kapcsolatban városunkba látogatott David Varon úr, aki megbeszélést folytatott Kiss Barna igazgató úrral a fellépésről, megtekintette a Bartók termet és a Martineum Felnőttképző Akadémiát.
* ***Október 28-30.* között izraeli testvérvárosunk, Ramat-Gan kamarakórusa városunkba látogatott, akik a testvérvárosi kapcsolatunk 25. évfordulója alkalmából ingyenes koncertet adtak a Bartók teremben. A fellépést megelőzően a Városházán fogadtam a 60 fős küldöttséget, ahol rövid ismertetőt tartottam a városról.**

1. **Kapcsolat Nagyszombattal:**

**Nagyszombat testvérvárosunkkal együttműködésre idén nem került sor.**

1. **Kapcsolat Ungvárral:**

Ukrán testvérvárosunk küldöttsége ellátogatott a Savaria Történelmi Karneválra. Ungvár polgármestere meghívásának a Város Napja rendezvényre sajnos nem tudtunk eleget tenni.

1. **Kapcsolat Yantai-jal:**

**Kínai testvérvárosunk idén is ellátogatott a Savaria Történelmi Karneválra, ahol külön köszöntöttem a küldöttséget a testvérvárosi jubileum 10 éves évfordulója alkalmából. Yantai meghívását Szombathely városa idén nem tudta elfogadni.**

1. **Kapcsolat Koldinggal:**

* ***Május 13-án* A Y's Men Klub Egyesület megalakulásának 20 éves évfordulójának ünnepségén köszöntöttem a dán Kolding testvérváros képviselőit.**

1. **Kapcsolat Tours-ral:**

* ***Május 23-25. között* Tours baráti városunk polgármestere, Serge Babary úr delegációjával Szombathelyre látogatott, melynek célja a két város közti további együttműködések áttekintése volt. Vendégeinket Lendvai Ferenc tanácsnok úrral fogadtam, ellátogattak az Iseumba, ahol Csapláros Andrea igazgató asszony kalauzolta őket, a Szent Márton Látogatóközpontba, majd megbeszélést folytattak a Szent Márton Intézet munkatársaival. Császár István kormányzó úr vezetésével megtekintették a Székesegyházat és a Püspöki Palota Látogatóközpontját, illetve megnézték a Foucault-inga kísérletet.**

1. **Kapcsolat Razgraddal:**

**Baráti városunk idén is ellátogatott a Savaria Történelmi Karneválra, azonban a városi ünnepségükre szóló meghívást nem tudtuk elfogadni.**

1. **Kapcsolat Zilahhal:**

**Baráti városunk küldöttsége részt vett a Savaria Történelmi Karneválon. Polgármester úr meghívását a Porolisszum rendezvényre azonban nem állt módunkban elfogadni, mivel egybeesett városunk nagyrendezvényével.**

A testvérvárosi együttműködéseken túl számos egyéb nemzetközi és diplomáciai találkozóval bővült városunk kapcsolatrendszere.

**Kérem a Tisztelt Bizottságot, hogy a Szombathely Megyei Jogú Város Önkormányzata 2017. évi testvérvárosi kapcsolatainak működéséről, eredményességéről szóló beszámolót elfogadni szíveskedjék.**

Szombathely, 2017. december „ „.

**(: Dr. Puskás Tivadar :)**

**HATÁROZATI JAVASLAT**

**……………./2017. (XII. 12.) JTKB. sz. határozat**

Szombathely Megyei Jogú Város Jogi és Társadalmi Kapcsolatok Bizottsága a Szombathely Megyei Jogú Város Önkormányzata 2017. évi testvérvárosi kapcsolatainak működéséről, eredményességéről szóló beszámolót elfogadja.

**Felelős:** Dr. Puskás Tivadar, polgármester

Dr. Telek Miklós, osztályvezető

**Határidő:** azonnal